Konnivesi
Konniveden pinta-ala on noin 50 km² ja tilavuus 0,72 km³. Korkeus merenpinnasta on 77 metriä. Rantaviivaa järvellä on yli 300 km. Konnivesi on keskimäärin 14 metriä syvä. Suurimmillaan sen syvyys on 53,08 metriä. Konnivettä voi luonnehtia tyypilliseksi karuksi ja vähäravinteiseksi keskikokoiseksi järveksi, jossa on useita saaria, kapeita lahtia ja niemiä. Suurin pituus on noin 20 km. Järven eteläosassa on kalliomaalauksia.
Pyhälahti (Konnevesi)
Pyhälahdella pihapiirit on sijoitettu joko viljelysten keskelle tai peltojen ja metsän rajaukseen. Tilat sijaitsevat vesistön läheisyydessä, matalilla kumpareilla ja selänteillä. . Pyhälahdelta on yli 20 km matka sekä Konneveden kirkonkylälle, että Sumiaisten taajamaan. Työmatka- ym. liikenne suuntautuu tasaisesti molempiin suuntiin. Keiteleen rannalla sijaitsee nykyään kaksi Pyhälahden naapurikylää Välimäki ja Särkisalo. Näissä kolmessa kylässä on vakituisia asukkaita noin 270, mutta kesän tullessa runsas loma-asutus jopa kolminkertaistaa määrän .